cyanic-selkie/wikianc huggingface dataset:
סונינקה
נישואין
בתרבות הסונינקה, נישואין הם לא רק איחוד בין זוג אוהבים, אלא איחוד פוליטי וכלכלי בין שתי משפחות ולכן בני מעמדות חברתיים שונים לרוב אינם מתחתנים זה עם זה. לסונינקה חשוב מאוד לקיים את הסדר החברתי הזה כך שאדם חופשי לא יתחתן עם אדם פשוט יותר או עם עבד. לדוגמה כומר יכול להתחתן עם נסיכה; עם זאת, נסיך לא יכול להתחתן עם כוהנת. ישנם צעדים שונים שצריך לנהוג כשרוצים לקיים נישואים בחברת סונינקה. אם גבר רוצה להתחתן הוא צריך לשלוח נציג מטעמו למשפחת האישה אשר מבקש את ידה בשמו. הבקשה מלווה במתן מתנות למשפחת הכלה. פעולה זו חוזרת על עצמה שלוש פעמים ולאחריהם משפחת הכלה צריכה להחליט האם הם נענים לבקשה. אם שתי המשפחות הסכימו הן יעשו מה שמכונה "I na tamma lag" האירוסין. הם עושים את זה במסגד. לאחר צעד זה כל חודש נותן הארוס למשפחתו "נחאפה", כלומר את תרומתו של הארוס למשפחת אשתו לעתיד למזונותיהם והוצאות אחרות. בכל החגים, הוא גם נותן בשר למשפחת הכלה. הנ"ל לא חובה אם אין לחתן את האמצעים לעשות זאת. אם שתי המשפחות הסכימו שהגיע הזמן שהזוג החדש יחיו יחד הם עושים את מה שמכונה "פוּטוּ" את ההסכמה המוחלטת של הנישואין. בדרך כלל הם עושים זאת ביום חמישי אחר הצהריים, הם שולחים את הנערה לבית בעלה. באותה הזדמנות חברי הזוג החדש באים לבלות את היום איתם בחדרים נפרדים בבית ההורים. אירוע זה הוא "karikompe". לזוג הנשוי החדש יש יועצים, היועץ של הגבר הוא "Kussussmanta-yougo" והיועץ של האישה הוא "kussussmanta-yakhare". אחרי חגיגה בת שבוע ימים, הנשים נפגשות כדי להראות את המתנות שקיבלו הזוג מהוריהם בעיקר מאמה של האישה. אספקט אחד של תרבות הסונינקה שתואם את המקובל באסלאם הוא פוליגמיה. אבי הסונינקה דינגה נשא מספר נשים ונוהג זה נשאר עד ימינו. אישה בלבוש חתונה מסורתי:
מלאכה
אנשי הסונינקה היו בעלי מלאכה מיומנים מאוד, אומנים, עובדים, עובדים חקלאיים ואפילו מסגרים, שאת יצירותיהם אף מחקים שבטים מקומיים אחרים כמו 'המנדה'. סונינקה נחשבים לאחד השבטים הראשונים שהשתמשו בכלי הברזל באזור מערב אפריקה הסהלית. על פי רוב הארכאולוגים והמלומדים מאמינים שהם השבט העיקרי האחראי להתנחלויות המופלאות ביותר במערב אפריקה שנמצאו עוד באלף השני לפנה"ס. הסיבות לכך שאנשי סונינקה היו הראשונים ליצור מערכת היררכיה שלטונית באזור גאנה אינם בטוחים אך השימוש בברזל הוא בהחלט אלמנט שניתן להוכיח זאת. מה שידוע הוא שהסונינקה היו הראשונים במערב אפריקה הסהלית, שהשתמשו בברזל טוב יותר מאשר רוב השבטים הסמוכים להם. הם לא רק הצליחו לכבוש את השבטים הסמוכים, אלא הם גם הצליחו להשיג יד עליונה בגלל השימוש שלהם בכלי ברזל המשמשים לעיבוד האדמה בייצור חקלאי. גידולים כמו דוחן וסורגום הם אחד הגידולים הרבים שייצרו ומכרו אנשי הסונינקה, הדבר הניב עודף בגידולים מה שהקפיץ את השליטה הכלכלית שלהם באזור. הסונינקה היו נפחים מצוינים, ונפחי "הבמנה" של שבט מנדינקה, שהיה שבט כפוף בראשות הסונינקה, היו ידועים בעבודות המדהימות שלהם שמכרו את כלי הברזל שייצרו בשווקים סואנים במוצב האימפריה של גאנה.
שפה – שפת הסונינקה (המוכרת גם בשמות "סראקולי" או "סראחולי") היא שפת "מנדה" ממשפחת שפות הניגר-קונגו, המדוברת על ידי אנשי הסונינקה. כ-2,706,000 (נכון לינואר 2020) בני אדם דוברים שפה זו. רוב דוברי השפה נמצאים בעיקר במאלי, ובנוסף ישנם דוברי סונינקה במדינות צרפת, ארצות הברית, סנגל, גמביה, מאוריטניה, חוף השנהב, גינאה, גינאה-ביסאו. שפת הסונינקה אף נחשבת שפה לאומית במדינות מאלי, סנגל, גמביה ומאוריטניה. בכל המדינות בהן יש דוברי סונינקה, השפה היא מיעוט ולכן רוב אנשי הסונינקה דוברים שני שפות: שפת הסונינקה והשפה הלאומית של המדינה בה הם חיים, ישנם אפילו בני סונינקה שלא דוברים את השפה בכלל. השפה בספרות : אין ספרות מפותחת אלא השפה התגלגלה מסיפורי עם, אגדות ושירים מסורתיים ומודרניים.
מסורת
אנשי הסונינקה מאמינים שרוחות של מתים יכולות להגן עליהם, אך גם לגרום לנזק. הרבה מהטקסים הדתיים שלהם מבוססים על אמונה זו. הטקסים מכוונים להלל את הרוחות ולרצות אותם. הם מאמינים שהתנהגות הטבע והיצורים שחיים בטבע נותנים סימנים שיכולים לעזור להם לחזות את העתיד אם קוראים את אותם סימנים בצורה הנכונה.
עונות השנה
הסתיו הוא הזמן שבו הרבה מבני הסונינקה עורכים בו טקסים. בראש כל קבוצת משפחה עומד הצ׳יף, הוא מקריב שור בצד המערבי של הכפר, הם עושים זאת כאשר האנפה הלבנה והחסידה נודדות מכיוון שזהו סימן ברור לכך שהחורף מגיע. בזמן זה הצ׳יף והאנשים העשירים שיכולים להרשות לעצמם, מקריבים חיות יקרות לכבוד הרוחות, בתקווה לקבל מהן ברכת שגשוג והצלחה בשנה החדשה. הם יודעים שהשנה החדשה הגיעה כאשר והשועלים והצבועים חוזרים לכפר, אך כולם חוששים מפני חזרה מוקדמת מהצפוי של הצבוע, אם הוא חוזר מוקדם מדי זהו סימן לכך שה"קאיה מאגאה", כלומר המלך שלהם, ימות במהלך השנה החדשה.
טקס הלידה
איש הדת בקהילת הסונינקה נקרא "גסר" (gessere), הוא אחראי על הטקסים האישיים של המשפחות והאנשים הבודדים, טקסים שקשורים לחיים הפרטיים שלהם. לאחר הלידות הגסר נותן לרך הנולד חלב עזים כדי לקבל אותו לעולם. כאשר התינוק בין שישה ימים, הגסר מגלח את ראשו של התינוק ומוסר את שיערו לאם. את השיער האם שומרת עד שהילד הופך לנער, ובגיל זה האם נותנת את השיער בחזרה לנער והוא לובש אותו כקמע. כאשר התינוק בן שבעה ימים, בוחרים לו שם, והגסר מנקב את אוזן התינוק. שמו נקרא בכל רחבי הכפר כדי שהשכנים ישמו את החדשות הטובות, הם יצעקו שלוש פעמים את שם הבת, וארבע פעמים את שם הבן. כעת זה הזמן להכין את הסעודה הגדולה, מעלים שור כקורבן והשכנים באים לאחל להורים החדשים מזל טוב, הם מביאים איתם מתנות וזהב לחגיגה. ארבעים ימים לאחר טקס הכרזת השם, צמיד כסף או מתכת מונחים על יד שמאלו של התינוק, מתנה מיוחדת מסמלת את קבלתו לעולם.
טקס חניכת הנער
טקס החניכה של הנער והכנתו לבגרות קורה כאשר הנער יכול להוכיח שהוא אחראי מספיק כדי לקחת אחריות על סוס בעצמו, טקס חניכה זה הוא בעל חשיבות גדולה מאוד בקהילה כולה. כל כמה שנים מספר רב של בנים נבחנים באותו הזמן. אלו שמוכנים לעבור את הטקס ישנים בתוך בקתה מבודדת ביער. שם מלמדים אותם התנהגות ראויה ובוגרת ואת אומנות הלוחם. המבוגרים מסבירים לבנים על הקבוצות שנמצאות בתוך הכפר ואת חשיבותם בחברה שלהם, לכל קבוצה מעמד שונה, הקבוצות המיוחדות הללו שהבנים הצעירים ינסו להתקבל אליהם מקנות סטטוס ומעמד בחברת אנשי הסונינקה. כאשר טקס החניכה מסתיים, הכפר חוגג בסעודה, חלוקת מתנות והבנים הצעירים מוכנים לחתונה.
אנשי הסונינקה כיום
בכפרים יש מונח שנקרא "כיתות גיל" – ילדי סונינקה בני אותו גיל מתקבצים ביחד ועוזרים אחד לשני בבעיות היום יום. פורום זה מאפשר לבני גיליים זהים ממשפחות שונות להיפגש לעבוד וללמוד ביחד הניהול של כיתות הגיל מבוצע על ידי הילד הבוגר ביותר מהמעמד הגבוהה ביותר. אנשי הסונינקה מאוד מודעים למעמד שלהם, אנשי המעמד הגבוהה לעולם לא יעסקו בחקלאות, אבל כדי לשמר את חוזקם הכלכלי, הם ישכרו את שירותיהם של בני המעמד הנחות יותר לעבד את אדמותיהם.
צבא התחלופה
צבא התחלופה (בגרמנית: Ersatzheer, אֶרזַצהֶר) היה חלק מצבא הקיסרות הגרמנית במהלך מלחמת העולם הראשונה, וחלק מהורמאכט במהלך מלחמת העולם השנייה. פעילותו התבססה בגרמניה עצמה, והוא כלל יחידות מפקדה, מנהלה, כוחות אימון והכשרה וכוחות משמר. תפקידו העיקרי היה לספק מילוי-מקום ליחידות הלוחמות של הצבא הסדיר.
ברייך השלישי
צבא התחלופה התהווה במחוזות הצבאיים השונים בגרמניה, והוטלו עליו ביצוע גיוס החובה, הכשרת כוח האדם ומילוי מקום, כמו גם ניסויים בציוד צבאי חדש, תפקידי מנהלה, ואחריות ללוחמים הנמצאים בחופשת בית.
תוכנית המגירה של צבא התחלופה, מבצע ולקיריה, שונתה במסגרת קשר העשרים ביולי מתוך כוונה לנצל אותה לטובת התנקשות בהיטלר, השתלטות על ערים גרמניות, פירוק האס אס מנשקו ועצירת ההנהגה הנאצית. מפקד הצבא, גנרל-אוברסט פרידריך פרום, שלט בתהליכי הרכש והייצור הצבאיים ופיקד על כל הכוחות שנמצאו בגרמניה, ולכן היה לו כוח מספיק לשליטה על אדמת גרמניה. סירובו לשתף פעולה עם התוכנית להפיכה היוותה מכשול רציני לקושרי הקשר. לאחר כישלון ניסיון ההפיכה תפס הימלר אישית את הפיקוד על הצבא, כדי למנוע ניצול שלו לניסיון התנקשות נוסף.
מלכי יוון
רק המלך הראשון, אותון, נקרא מלך יוון (ביוונית: Βασιλεὺς τῆς Ἑλλάδος). יורשו, גאורגיוס הראשון, כונה מלך היוונים או מלך ההלנים (Βασιλεὺς τῶν Ἑλλήνων), כמו כל שאר המלכים היוונים המודרניים.
בית ויטלסבאך
הוועידה הציעה את כס המלוכה לנסיך הבווארי אוטו. הם גם הקימו את קו הירושה שהעביר את הכתר לצאצאיו של אוטו, או לאחיו הצעירים. כמו כן, הוחלט שבשום מקרה לא תהיה אוניה פרסונלית של כתרי יוון ובוואריה.
בית גליקסבורג
באוקטובר 1862 הודח המלך אותון במרד עממי, אך בעוד שהעם היווני דחה את מלכותו של אותון, הם לא התנגדו למושג המלוכה כשלעצמו. יוונים רבים שחיפשו קשרים הדוקים יותר עם המעצמה העולמית הבולטת, הממלכה המאוחדת, התגייסו סביב הרעיון שהנסיך אלפרד, בנם השני של המלכה ויקטוריה והנסיך אלברט, יהפוך למלך הבא. שר החוץ הבריטי לורד פלמרסטון האמין שהיוונים "שואפים להגדלת שטחם" בתקווה שבחירתו של אלפרד למלך תביא גם לשילובם בממלכה של האיים היוניים, שהיו אז מדינת חסות בריטית, למדינה יוונית מוגדלת.
הרפובליקה ההלנית השנייה
הפער בחברה התרחב לנושאים תרבותיים וחברתיים כמו הבדלים בין השימוש בשפה היוונית וסגנונות אדריכליים. לקיטוב זה נוספה המעורבות של הצבא בפוליטיקה שהביאה למספר הפיכות וניסיונות הפיכה. הכלכלה הייתה במצב רע לאחר עשור של לוחמה ולא הייתה מסוגלת לתמוך במיליון וחצי הפליטים מחילופי האוכלוסין בין יוון וטורקיה.
למרות מאמצי הממשלה הרפורמיסטית של אלפתריוס וניזלוס בשנים 1928–1932, לשפל הגדול הייתה השפעה הרת אסון על כלכלת יוון. הניצחון האלקטורלי של מפלגת העם ב-1933 ושתי הפיכות וניזליסטיות כושלות סללו את הדרך להחזרת השלטון למלך גאורגיוס השני.
החזרת השלטון לבית גליקסבורג
בשנת 1935 הפך ראש הממשלה גאורגיוס קונדיליס, קצין צבא פרו-וניזלוס לשעבר, לדמות הפוליטית החזקה ביותר ביוון. הוא אילץ את פנאגיס צלדריס להתפטר מתפקיד ראש הממשלה והשתלט על הקבינט, והשהה הוראות חוקתיות רבות בתהליך. קונדיליס, שהצטרף לשמרנים, החליט לקיים משאל עם על מנת לכונן מחדש את המלוכה, למרות העובדה שבעבר היה תומך באגף האנטי-מלוכני של הפוליטיקה היוונית. המלוכה בוטלה שוב ב-1973 והוחלפה ברפובליקה ההלנית השלישית, שהיא יוון המודרנית.
ג'ונתן ספילמן
ג'ון (ג'ונתן) ספילמן (באנגלית: Jon Speelman; נולד ב-2 בנובמבר 1956, לונדון בריטניה) הוא שחמטאי אנגלי בדרגת רב-אמן. היה אלוף אנגליה בשחמט, התחרה מספר פעמים באליפות העולם בשחמט בשנת 1990 הגיע לחצי הגמר.
נכון לינואר 2019, מדורג במקום ה-12 באנגליה לפי מד כושר.
ביוגרפיה
ספילמן בוגר אוניברסיטת אוקספורד במתמטיקה.
בנבחרת אנגליה בשחמט שכללה בין היתר גם ג'ונתן מסטל ודייוויד גודמן הוא זכה באליפות העולם לגיל עד 26 בשנת 1978 ובאליפות העולם לסטודנטים בשנת 1977 סיים במקום השלישי.
באליפות העולם בשחמט 1990 הוא ניצח את נייג'ל שורט ברבע הגמר ובחצי הגמר הודח על ידי יאן טימן. באליפות העולם בשחמט 1993 הוא הודח ברבע הגמר על ידי נייג'ל שורט. באליפות העולם של פידה בשנת 1999 הוא דורג במקום מס' 44 והודח בסיבוב השני על ידי בוריס גלפנד. באליפות העולם של פידה בשנת 1999 הוא דורג במקום מס' 41 והודח בסיבוב הראשון.
הוא ניצח בתחרויות רבות. בשנת 1989 ג'ונתן ספילמן היה בעל מד כושר גבוה והיה במקום הרביעי בעולם.
ספילמן כתב מספר ספרים בנושא שחמט.
ג'ון ספילמן באולימפיאדת השחמט
בין השנים 1980 ל-2006 השתתף ג'ון ספילמן ב-14 אולימפיאדות שחמט:
שברולט אוניקס
שברולט אוניקס (באנגלית: Chevrolet Onix) היא מכונית סופרמיני, המוגדרת מכונית קומפקטית, מתוצרת יצרנית הרכב שברולט אשר מיוצרת בברזיל על ידי חברת בת של קונצרן הרכב ג'נרל מוטורס "General Motors do Brasil" משנת 2012 ועד היום.
עד אוקטובר 2018 יוצרו 1,000,000 יחידות. דגמי "שברולט אוניקס" הם המכוניות הנמכרות ביותר באמריקה הלטינית.
"שברולט אוניקס" חולקת פלטפורמה משותפת עם "Opel Corsa C".
עברייני על
עברייני על (באנגלית: MisFits) היא סדרת טלוויזיה בריטית מסוגת דרמה, קומדיה שחורה ומדע בדיוני שיצר הווארד אוברמן, המספרת על חבורת עבריינים צעירים שמבצעים עבודות שירות ובעקבות סערה מוזרה מקבלים לידיהם כוחות על. בשנת 2010, הסדרה זכתה בפרס באפט"א לטלוויזיה לסדרת הדרמה הטובה ביותר.
תקציר העלילה
העלילה מתמקדת במספר בני נוער בעיתיים שנגזר עליהם לבצע עבודות שירות ובעקבות סערה מוזרה הם קיבלו לידיהם כוחות על. סיימון (איוון רהאון) נהיה בלתי נראה, קלי (לורן סוצ'ה) יכולה לקרוא מחשבות, קרטיס (ניית'ן סטיוארט-ג'ארט) יכול להחזיר את הזמן אחורה, ניית'ן (רוברט שיהאן) הוא בן אלמוות ואלישה (אנטוניה תומאס) גורמת לאנשים לרצות לקיים עמה יחסי מין באמצעות מגע. בעונה השלישית מצטרף רודי (ג'ו גילגן), שמתפצל לשני אנשים כשהוא חווה חוויה רגשית חזקה ובעונה הרביעית מוחלף הצוות לחלוטין (מלבד רודי) ומצטרפים פין (ניית'ן מק'מולן), ג'ס (קרלה קרום) ואבי (נטשה או'קיף). במהלך הסדרה הם פוגשים עוד אנשים שנפגעו מהסערה, טובים ורעים.
עונה ראשונה
כבר בפרק הראשון החבורה הרגה את טוני, קצין המבחן שלהם, לאחר שהסערה גרמה לו להשתגע, וקברה אותו במקום סודי. קצינת המבחן החדשה, סאלי, הייתה מאורסת לטוני ורצתה לגלות מה קרה לו והאמינה שלחבורה יש קשר לכך. היא ניצלה את סיימון, שהיה מרוחק יותר מהחבורה ופחות מפותח מינית, כדי לגלות מה הם עשו. בסופו של דבר, סיימון הרג גם את סאלי, מכיוון שהתכוונה לדווח למשטרה על מה שעשו לטוני. במהלך העונה התפתח קשר רומנטי בין קרטיס ואלישה. הכוח של אלישה לא אפשר להם לקיים מגע מיני, מאחר שהמגע שלה כה חזק שהוא לא מאפשר לקרטיס לזכור שום מגע מיני שהוא קיים עמה. הם התגברו על כך, והחליטו שבמקום לעשות סקס, הם יאוננו אחד מול השני. כמו כן, החלו להופיע ניצוצות של התחלה בין ניית'ן לקלי, למרות ששום דבר לא באמת קרה ביניהם. במהלך כל העונה עמדה תעלומת הכוח של ניית'ן, מאחר שהוא עדיין לא גילה את כוחו. בפרק האחרון, ניית'ן נפל מגג המתנ"ס אל מותו והחבורה נאלצה לקבור אותו. העונה הסתיימה עם התגלית שניית'ן הוא בן אלמוות ושהוא נקבר חי.
עונה שנייה
בעונה השנייה, דמות מסתורית במסכה עוזרת לחבורה לצאת ממצבים שונים ומעוררת את סקרנותם. היא מגלה להם שניית'ן חי, בתחילת הפרק הראשון, ומעודדת אותם ללכת לקבר שלו ולהוציא אותו. החבורה מקבלת קצין מבחן חדש, שון, שאותו לשם שינוי הם לא הורגים. אלישה מגלה שהדמות במסכה היא סיימון מהעתיד, שמספר לה שהם עומדים להיות ביחד ושהכוח שלה לא עובד עליו, והם מקיימים יחסי מין. מיד לאחר מכן היא וקרטיס נפרדים, שמצידו מכיר בחורה חדשה בשם ניקי (רות נגה), שיכולה להשתגר. סיימון מהעתיד נורה למוות, ואלישה מתחילה קשר עם סיימון מהזמן שלה. ניית'ן וקלי כמעט מתחילים קשר מיני, אך מבינים שהם יותר מדי קרובים ושזה לא יעבוד ביניהם. בפרק האחרון, קצין המבחן שלהם שומע אותם מדברים על כוחותיהם וחושף אותם לציבור. הם שוכרים סוכנת שמייצגת מספר אנשים עם כוחות ונהיים מפורסמים בן לילה. אחד המיוצגים שלה הוא בחור שיכול לשלוט בחלב, שמקנא בתהילת החבורה. הוא הורג את כולם, חוץ מאת קרטיס שרגיש לחלב. קרטיס חוזר אחורה בזמן כדי להזהיר את כולם ובכך מציל אותם.
ב-19 בדצמבר 2010, שודר ספיישל חג מולד. הפרק מתרחש שלושה חודשים אחרי שהחבורה סיימה את עבודות השירות שלהם. ניית'ן פוגש בחורה בהיריון בשם מארני והשניים מתאהבים. סיימון מתאמן לקראת הפיכתו לאיש במסיכה ומפתח את הקשר שלו עם אלישה. אלישה מגלה שיש בחור שסוחר בכוחות, סת', והחבורה מוכרת לו את כוחותיהם. כשניקי, חברתו של קרטיס, נורית למוות בשוד במועדון, החבורה מבינה שאם היו להם את כוחותיהם הם יכלו למנוע את מותה והולכים לקחת אותם בחזרה. הם מבינים שאין שום סיבה שהם יחזרו לכוחותיהם הקודמים, והפרק נגמר כשהם קונים כוחות חדשים, והצופים עוד לא יודעים אילו.
עונה שלישית
בעונה השלישית, ניית'ן, שכוחו החדש נחשף כיכולת לבצע כל סוג של קסם, עוזב עם מארני ובנה ללאס ווגאס וב-15 בספטמבר שידרו פרק באורך של 10 דקות שקוראים לו ווגאס בייבי בו ניית'ן הולך להמר בקזינו וזוכה כל פעם מחדש בגלל כוחותיו בסוף הפרק ניית'ן הולך לכלא ושהוא מתקשר למתנ"ס שבאנגליה איפה שכל החבורה בחור חדש בשם רודי עונה לו והפרק נגמר שהסוהרים מושכים את ניית'ן כי נגמרה לו זמן השיחה בטלפון. ולחבורה מצטרף בחור חדש, רודי. כוחותיהם החדשים של החבורה נחשפים - סיימון רואה את העתיד, קלי מדענית הנדסה, קרטיס יכול לשנות את מינו, אלישה יכולה לראות דרך עיניהם של אחרים ורודי מתפצל לשני אנשים. החבורה נתפסת במכונית הגנובה של רודי ובכך חוזרים לעשות עבודות שירות, שוב תחת פיקוחו של שון, קצין המבחן העצלן. במהלך הסדרה קלי וסת'- הבחור שסוחר בכוחות מתאהבים. העונה סובבת בעיקר סביב סת' ויכולתו יוצאת הדופן וסביב סיפורו הטרגי ומערכת היחסים המתפתחת שלו עם קלי, כשברקע מרחף סיפורם של סיימון ואלישה וסגירת המעגל ממנה הם חוששים. בפרקים האחרונים, סיפורם של סת' וקלי מגיע לסוף טוב כאשר סת' סוף סוף מחליט להשתחרר מאהובתו המתה ומתחייב לקלי באופן סופי, אך סיפורם של סיימון ואלישה מגיע אל סופו הטרגי כאשר אלישה נהרגת וסיימון חוזר בזמן והופך לאיש במסכה.
עונה רביעית
לאחר מותה של אלישה וחזרתו של סיימון אל העבר, קלי וסת' נוסעים לאוגנדה, שם קלי משתמשת בכוח המערכות המכניות שלה כדי לנטרל מוקש ולהציל ילד, ובסופו של דבר נשארת שם. קרטיס ורודי ממשיכים לרצות את עבודות השירות, ומצטרפים אליהם פין עם כוח הטלקינזיס, וג'ס, בחורה מתחכמת ומאופקת עם ראיית רנטגן. עלילות המשנה העיקריות כוללות את מעברם של רודי ופין לגור ביחד במרכז הקהילתי, התאהבות חד-צדדית של פין בג'ס, המפגשים של קרטיס עם לולה, אישה מסתורית שאומרת שהיא קצינת מבחן מתלמדת, חיפושו של פין אחר אביו, ומערכת היחסים של אלכס עם ג'ס, הברמן המסתורי שמבלה את רוב זמנו בחיפוש אחר איבר מינו, שנלקח כתוצאה מכוח מסתורי. כתוצאה ממפגשיו עם לולה, קרטיס משתמש בכוח החזרת המתים לתחייה שלו, מה שגורם לו בסופו של דבר להידבק ולהפוך לזומבי. כדי לעצור את צמאונו הגובר לדם, קרטיס מתאבד, מה שמשפיע רגשית על רודי.
לאחר מותו של קרטיס, החבורה נתקלת באבי, אישה שסובלת מאמנזיה כתוצאה מהסערה, ובנדין, נזירה עם סוד מסתורי שרודי מתאהב בה. אלכס מוצא ומאחזר את איבר מינו, אבל תחושת החזרה שלו לגבריות גרמה לו לבגוד בג'ס, מה שמכעיס את פין. כוחה של נדין מתגלה לבסוף והיא יכולה לזמן את ארבעת הפרשים של האפוקליפסה כשהיא רואה מעשה של כעס או אלימות, מה שקרה כאשר היא ראתה את אלכס מכה את פין. הפרשים תוקפים את החבורה, ודוקרים את אלכס בחזה. נדין מקריבה את עצמה על מנת לעצור את הפרשים ולמנוע הרג נוסף, והשאירה את רודי שבור לב פעם נוספת. כתוצאה מהתקפת הפרשים, אלכס הובהל לבית החולים כדי לקבל השתלת ריאות דחופה.
עונה חמישית
ב-19 במרץ 2013 חודשה הסדרה לעונה חמישית בעלת 8 פרקים. היא שודרה בסוף שנת 2013. העונה התחילה בכך שאלכס עובר השתלת ריאות. הוא מקבל עם הריאות את הכוח לקחת כוחות מאנשים אחרים על ידי קיום יחסי מין עמם. בעונה זו רודי 2 ( התוצר של הכוח של רודי המקורי להתפצל לשתיים) מקבל עלילה משלו אחרי שהוא הולך למרכז תמיכה לאנשים שהסערה השפיעה על חייהם ופוגש שם אישה שיכולה לסרוג את העתיד, בסוודר שהאישה סורגת לו, ניתן לראות חבורה של גיבורי על, ורודי 2 מאמין שזה התפקיד שלו למצוא את האנשים שעל החולצה ולגרום להם להשתמש בכוחותיהם כצוות כדי לעצור את הפשע של אנשים שלא משתמשים בכוחות שלהם לטוב.
מבצע שבר ענן
מבצע שבר ענן היה מבצע צבאי שבוצע על ידי גדוד 51 של חטיבת גולני באוגוסט 1999 על יד קלעת דובאי בדרום לבנון.
מהלך המבצע
היום הראשון עבר ללא אירועים מיוחדים, אך באור ראשון של הבוקר למחרת תקפו מחבלים את אחד המארבים של גדוד 51, שהיה ממוקם במבצר. כאשר המחבלים זיהו את הכוח במבצר הם זרקו רימונים דרך החלונות לאולם המרכזי.ממכת האש הראשונה נפצעו שלושה לוחמים בהם מפקד המחלקה. לאחר מכן החלו המחבלים לסגת והתפתח קרב רדיפה אחרי המחבלים. הסמ"פ משה דנגור יצא מהמבצר עם מספר לוחמים והחל לרדוף אחרי המחבלים. המ"פ יואב יצא עם מספר לוחמים על מנת לחסום את נתיב בריחת המחבלים.
המחבלים שנלכדו בין הכוחות נכנסו לעמדה שהוכנה מראש בגוש גדול של שיחים וסלעים, ופתחו באש מדויקת לעבר הכוח המסתער. במהלך ההתקדמות נפגעו שניים מהלוחמים, ולוחם נוסף נותק מהכוח. הסמ"פ, שנותר עם שני לוחמים בלבד, ניסה להסתער שוב, אך נתקל באש מדויקת שירו המחבלים. מהצד השני יואב המ"פ כיתר את המחבלים וביקש סיוע לפינוי הנפגעים. המג"ד ששהה במוצב הצטרף לכוחות שבשטח על מנת לעזור בקרב. המח"ט צ'יקו תמיר נתן פקודה לפנות את הפצועים ולחסל את המחבלים. היה חשש שחזבאללה יתחיל להפגיז את הכוחות בשטח. המג"ד התקדם לעבר המחבלים ופרס את הכוח לקראת ההסתערות. המחבלים שהיו ערוכים בעמדה מוסתרת פתחו באש לעבר כוח המג"ד, חייל אחד נהרג ושלושה לוחמים נפצעו, בהם המג"ד.
בעקבות הסתבכות הקרב הגיעו אל עמדת הפיקוד במוצב ציפורן קצינים בכירים בהם מפקד האוגדה תא"ל אפי איתם. בעקבות פציעתו של המג"ד החליט המח"ט להצטרף לכוחות הלוחמים. בהוראת המח"ט חיל תותחנים החלו בירי מיסוך עשן על מנת למנוע חשיפה של הכוחות בשטח. בשלב זה המח"ט נתן הוראה ליואב המ"פ להסתער ולחסל את המחבלים. כעבור מספר דקות של לחימה דיווח המ"פ שהחוליה על שלושת המחבלים חוסלה. רק עם רדת החשיכה חזרו הכוחות הלוחמים חזרה למוצב.
תוצאות המבצע
שלושת המחבלים שחוסלו בתקרית היו חבלנים מיומנים וחיסולם פגע ביכולת המבצעית של חזבאללה. המחבלים היו בדרך לשים מטענים לרגלי עמדת התצפית במוצב צבעוני. אחד מחברי החוליה היה אחראי החבלה של חזבאללה בגיזרה, היה אחראי להנחת זירת המטענים שהרגה את ניצן בלדרן ואוריאל פרץ. שני לוחמים מגדוד 51 ו נהרגו, ושבעה נוספים נפצעו בתוכם סא"ל אילן אטיאס מפקד גדוד 51 שסיים את תפקידו כמג"ד בעקבות הפציעה.
שלומית מירון
שלומית מירון (נולדה ב- 18 במאי 1962) היא סופרת ומנחת קבוצות ישראלית.
ביוגרפיה
מירון נולדה וגדלה בפתח תקווה.
בין השנים 1985–1992 הייתה עיתונאית ועורכת בעיתון "ידיעות אחרונות" (בשם שלומית מורים). היא למדה תואר ראשון במדעי הרוח והחברה באוניברסיטה הפתוחה וסיימה בהצטיינות.
את התואר השני במדעי היהדות, במסלול רוחניות, סיימה במכון שכטר בהצטיינות יתרה.
בשנת 2000 הוכשרה כמנחת קבוצות במכון "מעגלים" וקיימה סדנאות להתמודדות עם משבר אמצע החיים. בשנת 2004 הקימה את סדנאות "סיפור חיים" המאפשרות לאנשים לעבד סיפורי חיים תוך בחינה יצירתית של נרטיב חייהם. כמו כן רכשה מגוון השתלמויות בתחום הביבליותרפיה ופיתחה מודל עבודה בשם "הגותרפיה" לעבודה על נרטיבים באמצעות כתיבה יצירתית.
לאורך השנים פרסמה סיפורים קצרים ושירים בכתב העת "מראה", באתר "פסיכולוגיה עברית" ובאתר סלונה. וכן טורים אישיים בכתבי עת שונים, מאמרים ורשימות מסע הומוריסטיות בין השאר ב"מסע אחר לילדים" וב-ynet.
בנוסף פרסמה מספר ספרים דיגיטליים לילדים ובהם: סדרת קומיקס בשם "המכורים לאייפון" עם המאייר אלחנן בן-אורי, ספר לפעוטות העוסק בהסתגלות לשינויים - "עננים באים והולכים" עם המאיירת סמדר גרוסמן, ושני ספרים העוסקים בהתמודדות עם פגיעות רגשיות: "מי נבהל מחץ מורעל" ו"כך מצאתי לי חבר" בליווי איוריה של אלכסנדרה לזובסקי.
בשנת 2012 זכתה להיות בין עשרת הפיינליסטיים הראשונים (מתוך מאות מתחרים) בתחרות הוועידה ל"יזמות בחינוך" בזכות מיזם שהגתה "כתיבת סיפורים מפי ילדים". מיזם זה הוא חלק מתוכנית שפיתחה עבור צוותי חינוך המנגיש כתיבה אינטואיטיבית ככלי לביטוי אישי לתיווך למידה ולאבחון קשיים. בנוסף, מעבירה סדנאות למטפלים להנגשת כתיבה אינטואיטיבית ככלי מסייע בתהליך הטיפולי.
בשנת 2018 נבחרה לשאת נאום בשם מסיימי התואר השני במכון שכטר על הזיקה בין לימודי יהדות לערכי התרבות הישראלית החילונית.
היא מנחה סדנאות לכתיבה אינטואיטיבית ואת הסדנה הוותיקה שיצרה "סיפור חיים". מתגוררת בראש העין עם בן זוגה ואמא לשני בנים, אחד מהם הוא המוזיקאי עידן מורים שחי ופועל בניו יורק.
איציק זוהר
יצחק (איציק) זוהר (נולד ב-31 באוקטובר 1970) הוא כדורגלן עבר ישראלי ששיחק בעמדת הקשר ההתקפי, וכיום פרשן כדורגל. זוהר הצטיין בכיבוש שערים מבעיטות חופשיות, נחשב לגדול בועטי החופשיות בכל הזמנים בישראל, ולאחד מגדולי שחקניה של מכבי תל אביב בכל הזמנים עם 71 שערי ליגה במדי הקבוצה, ונכלל בהיכל התהילה של הכדורגל הישראלי.
קריירה ככדורגלן
זוהר שיחק בקבוצת הנוער של מכבי יפו, ובעונת 1987/1988 הצטרף לשורות הבוגרים של הקבוצה, ששיחקה אז בליגה השנייה. עם תום עונה זו עבר לשחק במכבי תל אביב, ובעונת 1991/1992 תרם משמעותית לזכייתה באליפות לאחר 13 שנים שלא זכתה בתואר, עם 14 שערי ליגה. עונת 1993/1994 הייתה עונתו הטובה ביותר במדי הקבוצה, עם 26 שערים בכל המסגרות, מהם 22 שערים בליגה. בעונה זו הקבוצה סיימה במקום השני בליגה לאחר מאבק צמוד עם מכבי חיפה, וזכתה בגביע המדינה לאחר ניצחון 2–0 בדרבי מול הפועל תל אביב במשחק הגמר, כאשר זוהר כבש את השער הראשון בבעיטה חופשית מ-35 מטר.
בעונת 1996/1997 עבר זוהר לשחק בבית"ר ירושלים, וגם בשורותיה זכה באליפות, כאשר הרבה באותה עונה לכבוש מבעיטות חופשיות. עם תום עונה זו עבר זוהר לשחק בקבוצת קריסטל פאלאס מהפרמייר ליג האנגלית, שם לא זכה להצלחה. זוהר שב עוד במהלך העונה לישראל והצטרף לשורות קבוצת מכבי חיפה. אחרי חצי עונה בחיפה שב בתחילת עונת 1998/99 למכבי תל אביב, אך בעקבות פציעה קשה הוא נעדר במשך כמעט כל העונה ושב לקראת סיומה. בעונת 1999/2000 עבר לשחק בקבוצת מכבי הרצליה ובמהלך העונה עבר למכבי נתניה, לה סייע לשרוד בליגה ולסיים במקום העשירי.
בעונת 2000/2001 המשיך זוהר בשורות נתניה, עמה סיים במקום השביעי. במהלך העונה היה מעורב בתקרית בה השמיע לעברו של שחקן צפרירים חולון זיו קבדה קריאות גזעניות, ובעקבותיה נקנס זוהר והורחק ממשחק אחד. זוהר שיחק בשורות נתניה גם בעונה הבאה, ובאמצע העונה שב לשחק בשורות בית"ר ירושלים, בשורותיה שיחק גם בעונת 2002/2003. עם עזיבת הקבוצה הירושלמית הצטרף זוהר לשורות מועדון ספורט אשדוד, אך נפצע ולא הרבה לשחק במדי הקבוצה. לאחר יותר מחצי שנה שלא שיחק, בינואר 2005 חתם זוהר בקבוצת הפועל נצרת עילית, אך לאחר שלושה משחקים בהם שולב כמחליף הודיע על פרישה ממשחק פעיל.
לזכותו של זוהר 31 הופעות במדי נבחרת ישראל, בהן כבש 9 שערים. במשחקה הראשון של הנבחרת במסגרת אירופית כבש זוהר צמד בהפסד 2–5 לנבחרת אוסטריה, במסגרת מוקדמות מונדיאל 1994.
לאחר הפרישה
שמו של זוהר נקשר בכמה פרשיות, ובהן האשמה בהעלמת הכנסות (2007), תקיפתו על ידי אלמוני (2008), ומעצרו (2009) בחשד להחזקת הסם חגיגת בביתו. בינואר 2011 הותקף זוהר שוב על ידי אלמוני אשר ניפץ בקבוק זכוכית על ראשו ופצע את ידו כאשר בילה במועדון בתל אביב. ביוני 2012 ביקש זוהר להכריז על עצמו כפושט רגל, לטענתו בעיקר בשל חובות שנוצרו עקב התמכרותו להימורים.
בשנת 2015 השתתף בעונת ה-VIP השנייה של "האח הגדול", והגיע למקום הרביעי בגמר. באוגוסט אותה שנה פוטר מערוץ הספורט, לאחר שבמשחק כדורגל חופים לזכרו של מאמן הכדורגל ניצן שירזי, הוביל את נבחרת ערוץ הספורט לפוצץ את המשחק.
בשנת 2016 השתתף זוהר בעונה הרביעית של תוכנית הדוקו-ריאליטי "גולסטאר" של הוט. בין השנים 2015–2016 הגיש בערוץ 24 את התוכנית "עולם הזוהר", תוכנית אירוח יומית בתחום הבידור.
זוהר שימש פרשן כדורגל בערוץ ONE ובתוכנית הספורט של אופירה אסייג ברדיו תל אביב.
בשנת 2017 זוהר ירד מהארץ, ופתח מספרה בבודפשט. בשנת 2018 חזר לארץ וחזר להיות פרשן כדורגל בערוץ ONE.
בשנת 2020 שב להשתתף בגולסטאר בעונת האולסטאר בברזיל (עונה 8), ובאותה עונה נבחר אף לקפטן הנבחרת.
חיים אישיים
אחיו הצעיר אביבי זוהר היה כדורגלן גם הוא. השניים גדלו עם משפחתם במעברת בת ים. כמו כן לזוהר יש אחות חרדית.
זוהר אב לשני ילדים מנישואיו הראשונים ולבת נוספת מזוגיות לאחר גירושיו.
זוהר היה בזוגיות עם לאורה לנטינו, איתה השתתף בעונה השלישית של תוכנית המציאות "זוג מנצח VIP".
אמצעים לפיזור הפגנות
אמצעים לפיזור הפגנות (בישראל הם נקראים בראשי תיבות אלפ"ה) הם שורה של אמצעים שנחשבים לבלתי קטלניים או פחות קטלניים (נשק אל-הרג) המיועדים לפיזור הפגנות, הפרות סדר אלימות ומהומות, ללא גרימת אבדות והרוגים בקרב המפגינים או המתפרעים. עם זאת, שימוש בנשק שנחשב ל"אל-הרג", כגון קליעים מצופי גומי או כדורי ספוג, כבר גרם למותם של מפגינים.
אמצעים קלאסיים
האמצעים ה"קלאסיים" לפיזור הפגנות הם:
אמצעים טכנולוגיים
בשנים האחרונות פותחו מערכות טכנולוגיות לפיזור הפגנות:
אמצעי ירי
בהפגנות ובמהומות אלימות נעשה שימוש גם בירי אל עבר המפגינים של תחמושת פחות-מקטלנית, כגון:
ירי צלפים ואש חיה נעשה כמוצא אחרון לפיזור הפגנה אלימה, כאשר יש סכנת חיים לשוטרים בשטח או לאזרחים חפים מפשע בסביבה.
קרב מון סאונד
הגרמנים
בקרב וב'מבצע אלביון' השתתף חלק נכבד מצי השטח הגרמני בפיקודו של תת-אדמירל ארהרד שמידט (Schmidt), שהכיר היטב את הזירה: בין היתר, הוא פיקד על קרב מפרץ ריגה. שמידט פיקד על הכוח מספינת הדגל, סיירת המערכה 'מולטקה' (Moltke). תחת פיקודו עמדו עשר ספינות דרדנוט:
'באיירן' (Bayern), 'קניג' (König), 'גרוסר קורפירסט' (Grosser Kurfürst), 'מרקגראף' (Markgraf), 'קרונפרינץ' ("נסיך הכתר", Kronprinz), 'קייזר' (Kaiser), 'פרידריך דר גרוסה' ("פרידריך הגדול", Friedrich der Grosse), 'קייזרין' (Kaiserin), 'פרינצרגנט לואיטפולד' (Prinzregent Luitpold) ו'קניג אלברט' (König Albert).
לאלה נוספו עשר סיירות: 'קניגסברג' (Königsberg), 'קרלסרוהה' (Karlsruhe), 'דנציג' (Danzig), 'פרנקפורט' (Frankfurt), 'נירנברג' (Nürnberg), 'קולברג' (Kolberg), 'שטרסבורג' (Strassburg), 'אוגסבורג' (Augsburg), 'נאוטילוס' (Nautilus) ו'בליץ' (Blitz).
כן כלל הכוח הימי הגרמני שיועד למבצע כ-60 ספינות טורפדו ועוד שולות מוקשים וכלי שיט אחרים.
הרוסים
על הצי הרוסי במקום פיקד אדמירל מיכאיל קורונטוביץ' בכירב (Бахирев) אשר גם הוא הכיר היטב את הזירה, ובין היתר פקד על הכוח הימי הרוסי בקרב איי אולנד. זה כלל את אוניית המערכה הפרה-דרדנוט "סלאבה" (ברוסית: Слава), את אוניית המערכה "צסרביץ'" (Цесаревич), את הסיירות המשוריינת "אדמירל מקרוב" (Адмирал Макаров) ו"באיאן" (Баянь) ועוד ארבע ספינות מלחמה ראשיות. כן כלל הכוח שש פלגות משחתות, שתי ספינות תותחים, שולות מוקשים, שלוש מקשות (להנחת מוקשים), שלוש צוללות וספינה שנועדה לחסימה, במקרה הצורך. הצי הרוסי הוכיח עצמו, בעיניים גרמניות, כיריב חזק שעמד בהצלחה בהתנגשויות קודמות, כמו קרב איי אולנד או קרב מפרץ ריגה. חלק גדול מכלי השייט שהוזכרו רכשו ניסיון קרבי בהתנגשויות אלה. עם זאת, סדר הכוחות שנמנה לעיל כלל את כל הספינות הרוסיות שבזירה, ולא כולו בא בהכרח לידי ביטוי בעת המבצע או בעת הקרב הימי שנערך במקביל אליו. לאלה יכלו לסייע כמה עשרות מטוסי ים וכעשרה מטוסים שבסיסם ביבשה. כן היו במפרץ ריגה שתי צוללות בריטיות. עם תחילת הקרבות אלה תוגברו בצוללת נוספת.
מיצר מון סאונד, המהווה את הכניסה למפרץ ריגה ממזרח לאיים, הוגן היטב במבואותיו הדרומיים. ממערב על ידי סוללה ובה חמישה תותחים כבדים בקוטר 250 מ"מ שהוצבה בוואי (Woi) שעל האי מוהו, אליה נוספו עוד ארבעה תותחי 150 מ"מ. ממזרח, מכיוון היבשה, הוצבו עוד ארבעה תותחי 150 ממ"מ בוורדר (Werder. באסטונית וירצו (Virtsu)). לכל אלה נוספו תותחי שדה של כוחות היבשה. כן פוזרו במקום כ-1,300 מוקשים.
פעולות מקדימות
מתחילת אוקטובר החל הצי הגרמני לשלות מוקשים במצרי אירבן, על מנת שיוכל לנוע בהם בשלב מאוחר יותר. פעולה זו עלתה לגרמנים באבדות ניכרות: ב-6 באוקטובר טבעה ספינה גרמנית מפגיעת מוקש ושבעה אנשי צוות נספו. ביום המחרת טבעה בנסיבות דומות ספינה נוספת ועוד איש צוות נהרג. ביום המחרת, 8 לחודש, נפגעו עוד שלוש ספינות, אם כי כולן שרדו.
בנוסף לשליית המוקשים, ערכו הצי וכוחות האוויר הגרמניים פעולות לריכוך ההתנגדות הרוסית הצפויה. הם הפגיזו והפציצו עמדות תותחים, תחנות אלחוט וכיוצא באלה.
המבצע
המבצע נפתח בנחיתת כוחות במפרץ טאגה (Tagga) שבצפון-מערב האי סארמאה, ב-12 באוקטובר 1917, לאחר פעילות מקיפה של חיל הים כדי לנקות מוקשים וכן להכניע סוללות ארטילריה שניצבו על החוף. בימים הבאים הגרמנים השתלטו בהצלחה על כל שטח האי. במקביל לכך, ובמקביל לחדירתם למיצר מון סאונד, הגרמנים החלו בכיבוש האיים היומאה ומוהו (מון). כיבושם של אלה הסתיים תוך מספר ימים, במקביל לקרב הימי.
הקרב במיצר
ב-16 לחודש בערב פעלה לראשונה אחת הצוללות הבריטיות. זו הבחינה בטור גרמני מדרום-מערב למיצרי מון סאונד, וירתה שלושה טורפדות, שהחטיאו. צוללת בריטית אחרת הונסה על ידי הגרמנים. הצוללות נשארו לעת עתה באותה זירה. מספר ימים אחר כך, ב-20 לחודש, נפגעה אחת הצוללות הבריטיות עת תקפה ללא הצלחה ספינת עזר גרמנית. ספינות ליווי גרמניות הטילו פצצות עומק בצוללת, וגרמו לה נזקים קשים. הצוללת כשלה בניסיון התחמקות, צוותה עלה לחוף ונכנע, וזאת לאחר שפוצץ את כלי השיט.
בנוסף לחדירתם לצידו הדרומי של המיצר, הגרמנים תכננו לתקוף גם בצידו הצפוני, צעד שדרש את אישורו הפורמלי של הקיסר, ובינתיים נערכו הכנות לכך. הרוסים, ככל הנראה לאחר שיירטו חילופי שדרים בנושא, פקדו על כוחותיהם הימיים לסגת למפרץ פינלנד, לאחר ביצוע פעולות חסימה במיצר ופעולות הריסה בבסיסים שלחופיו. הנסיגה הושלמה ב-19 לחודש. חדירת הגרמנים למפרץ נמשכה באיטיות גם בימים הבאים.
סוף דבר
קרב מון סאונד היה ניצחון גרמני. במקביל אליו, 'מבצע אלביון' היה ככל הנראה המבצע האמפיבי המוצלח ביותר במלחמת העולם הראשונה. נראה, עם זאת, שלא הייתה לשני אלה השפעה רבה על מהלך המלחמה בחזית המזרחית. בסופו של דבר רוסיה יצאה מן המלחמה בעיקר בשל התפתחויות שנלוו למהפכת אוקטובר, שהחלה מספר ימים אחר כך, ולא כתוצאה ממהלכי הצבא והצי הגרמניים באותו שלב.
לאחר מספר חודשים, בפברואר ובמרץ 1918, הגרמנים השלימו את כיבוש אסטוניה במלחמת העולם הראשונה, עם ההשתלטות על חלקיה היבשתיים של הארץ. סמוך לסיום ההשתלטות על אסטוניה, ב-3 במרץ, יצאה רוסיה מן המלחמה כתוצאה מהסכם ברסט-ליטובסק.
דבקון
דִּבְקוֹן (שם מדעי: Viscum; באנגלית: Mistletoe) הוא צמח טפיל הגדל על ענפיהם של עצים ושיחים גדולים. הדבקון מנצל את העץ הפונדקאי כדי להשיג מים וחומרי הזנה, וגם כדי להעניק לעצמו בסיס לצמיחה, אולם הוא מקיים בעליו שלו פוטוסינתזה עצמאית ולכן נחשב "טפיל למחצה". קיימים מספר מיני דבקון. בישראל, בעיקר בצפון, נפוץ דבקון הזית, החוסה בעיקר תחת עץ הזית, הדרים, שקד ואשחר. עם גדילתו, הדבקון יוצר סבך צפוף הנקרא מטאטא מכשפה.
השם דבקון התייחס לראשונה למין הדבקון הלבן, שהיה נפוץ באירופה ובריטניה. כיום ידוע כי ישנן מספר משפחות דבקונים. למשפחה הגדולה ביותר, Loranthaceae, כ-73 סוגים וכ-900 מינים. כמו כן ישנם את ההרנוגיים ואת הסנטליים.
לדבקון שני מחזורי פריחה בשנה, אחד מהם בחורף, וזאת ללא קשר למחזורי הפריחה ולמקצב החיים של הצמח הפונדקאי שלו. הדבר בולט במיוחד בסתיו ובחורף, כאשר הצמח הפונדקאי עומד בשלכת או ערום מעלים, ואילו את עליו הירוקים של צמח הדבקון ניתן לראות במלוא חיותם.
הדבקון האירופאי (הלבן) היה נוכח במיתולוגיה היוונית באופן בולט. למשל ורגיליוס מדמה את זמורת הזהב של איניאס, האבא המיתולוגי של הרומאים, לדבקון. בלדר, אל היופי במיתולוגיה נורדית, נהרג באמצעות דבקון.
צמח הדבקון הוא בין הפריטים הנפוצים בשימוש קישוטי חג המולד, ייתכן שבשל היותו ירוק ופורח בתקופת הסתיו והחורף, בה רוב צמחי הבר אינם פורחים. ידוע כי ענפי הצמח, עליו ופרחיו, שימשו כפריטים דקורטיביים כבר מאתיים שנים לפני הספירה, על ידי הדרואידים, כדי לקשט את בתיהם בתקופת החורף ולחגוג את חגיגות החורף. הדרואידים האמינו כי לעליו הירוקים של הדבקון, המופיעים בתקופה המתה והקרה של החורף, יש יכולת להביא מזל טוב ולהדוף רוחות רעות. בנוסף, האמונה העממית ראתה בעליו הירוקים של הדבקון יכולת ריפוי גבוהה, החל מריפוי פצעים ועד להגברת פוריות. המסורת מחשיבה עד היום את הדבקון הלבן (האירופאי) כצמח מרפא, בין השאר כנגד מחלת הסרטן, וקיימים מחקרים מדעיים התומכים בכך.
עמי סקנדינביה ראו בדבקון סמל לשלום והרמוניה, והוא מקושר עם פריג, אלת האהבה במיתולוגיה הנורדית, אשתו של אודין ואימו של בלדר. כנקמה על מותו של בנה בלדר, סירבה פריג לאפשר לחורף להסתיים, וכדי לשכנע אותה להסיר את רוע החלטתה ולהביא את האביב, הובא צמח הדבקון על מנת להחזיר אותו לחיים. לפי המסורת, עד היום מסרב החורף להשתחרר מתפקידו ולפנות את מקומו לאביב, והוא מתרצה רק לאחר שזוג אוהבים מתנשק מתחת לדבקון.
מבצר רוואט
מבצר רוואט (באורדו: قلعہ روات) ממוקם בפקיסטן. המבצר נבנה במאה ה-16 המוקדמת על ידי גקהר, כוח לוחמים שהוקם על ידי השבטים המקומיים על מנת להגן על האזור. קברו של מנהיג השבט גקר, הסולטאן סארנג ח'אן ממוקם בקרבת המבצר. המבצר נמצא במרחק של 17 ק"מ מזרחה מרוואלפינדי.
המבצר היה זירת קרב בין מנהיג השבט גקהר, הסולטאן סראנג ח'אן והמלך האפגני שֶׁר שאה סוּרי בשנת 1546. המבצר הוא כמעט בצורה מרובעת ויש לו שני שערים. הוא מכיל מסגד שבו שלושה חדרים גדולים בצורה כיפה. יש בו גם בניין מרובע עם כיפה. לאורך הקיר יש חדרים קטנים נוספים. במרכז המבצר יש קברות רבים. אחד מהם הוא קברו של הסולטאן סארנג ח'אן. 16 בניו, שמתו שם לאחר שנלחמו, קבורים גם הם בתוך המבצר.
מגג המסגד ניתן לראות את סטופת מנקיאלה במרחק של כמה קילומטרים.
עזרא הסופר
עֶזְרָא הַסּוֹפֵר בן שריה (חי במאה ה-5 לפנה"ס) היה ממנהיגי היהודים בימי שיבת ציון ובתחילת תקופת בית שני. כינויו "הסופר" מתאר את בקיאותו בתורה ואת פעולותיו בלימוד התורה והעתקתה. דעה נוספת מסבירה שזה כינוי לפקיד גבוה בממלכת פרס.
בשנה השביעית למלכות ארתחשסתא מלך פרס (457 לפנה"ס), עלה עזרא מבבל לירושלים כממונה מטעם המלך, בראש חבורה של עולים יהודים. הוא הגיע לארץ יהודה עם כתב זכויות ("נשתוון") שניתן לו מטעם מלך פרס והביא עמו מענק של כסף וזהב מהמלך עבור בית המקדש ותרומות של יהודי פרס שהועלו באישור המלך, בנוסף לתקציב קבוע של המלך עבור בית המקדש.
על פי ההיסטוריון יוסף בן מתתיהו בספרו קדמוניות היהודים (המאה ה-1 לספירה), עזרא נפטר בשיבה טובה "ונקבר בכבוד רב בירושלים". לפי מסורות עממיות נקבר עזרא בעיראק, בקבר עזרא הסופר והאתר שימש מוקד עלייה לרגל.
על שמו רחובות בישראל, תנועת הנוער הדתית עזרא וכן היישוב בית עזרא.
פעולותיו
עזרא פעל לחיזוק לימוד התורה וקיומה, והנחיל לעם את ההכרה שעבודת הקב"ה מתבצעת בידי כל יחיד בדומה לעבודת הקב"ה על ידי הכהנים בבית המקדש. בפעולותיו נקט עזרא בעיקר גישה של הסברה, שכנוע ותיקון תקנות, אותה העדיף על פני כפייה שרירותית. עזרא רצה לשמר את הטוהר הדתי והאתני של התא המשפחתי כבסיס לנאמנות לה'. עזרא ראה בישראל "זרע קודש" החייב להיבדל מ"עמי הארצות", וחשש מהתבוללות מפני שלא כל היהודים נצרפו בכור הגלות. לעזרא היה חשוב להדגיש כי היוזמה שלא לבוא בברית הנישואין עם הנוכרים הייתה של השרים וכי הוא נענה ליוזמה זו. לפי חלק מהמפרשים עזרא חתם על "האמנה" בשם עזריה. ייתכן גם שלא חתם מפני שרק ראשי העם חתמו על האמנה, כנציגי העם, ולא המנהיגים הרוחניים שהם אלה שדרשו את חתימת האמנה, כנציגי האלוהים.
מיד בהגיעו לארץ ישראל, בשנה השביעית למלכות ארתחשסתא, הגיעו אליו חלק מהשרים וסיפרו כי נפוצים נישואי תערובת עם העמים השכנים, בעיקר בקרב עשירי העם. עזרא שראה בנישואי תערובת חטא חמור שעלול לגרום לעונש גלות וסכנת התבוללות דתית ולאומית, הגיב בזיעזוע, קרע את בגדיו, מרט את שערות ראשו וצם. קהל גדול שהתאסף סביבו בכה וקרא לגרש את הנשים הנוכריות. עזרא השביע את הכהנים והלוים לסייע לו וכינס את העם לאספה מיוחדת ואיים להחרים את רכושו של מי שיעדר מהאספה. באספה השביע עזרא את העם להיפרד מהנשים הנוכריות (אפשרות גיורן של הנשים הנוכריות לא הוזכרה כלל), והוחלט להקים בית דין מיוחד לגירוש הנשים הנוכריות. בבירור שערך בית הדין התגלה פגם ביחוסם של 113 איש.
השינויים שעזרא עשה בתחומים השונים:
פרשנים וחוקרים מייחסים לו את הצבת החיץ בין היהודים לבין העמים האחרים שישבו בארץ או מטעמים אחרים:
כדי לחזק את קריאת התורה, כינס עזרא את כל העם לאספה מיוחדת בראש השנה. באספה עמד עזרא על מגדל עץ, וקרא בתורה לאוזני כל העם. לצידו עמדו 13 ממנהיגי העם והלויים וכנראה הסבירו לעם את פירוש הקריאה.
בין פעולותיו העיקריות לחיזוק לימוד התורה נמנות התקנות הבאות:
לצידו פעלו תלמידיו שכונו "סופרים". הסופרים היו ביישובי יהודה העתיקו ספרי תורה למדו את העם תורה ותקנו תקנות.
שינוי הכתב העברי
שינוי הכתב העברי על ידי עזרא הסופר גרר משמעויות רבות בתחום הרוחני ובתחום והפוליטי. הכתב העברי הקדום נחשב אז לכתב קדוש מפאת היותו שפת התורה, ושינוי כתב זה גרר שינוי מעמד השפה, משפה הנחשבת שפה קדושה לשפה אשר משתמשים בה ביום יום.
הכתב העברי קדום נחשב לקדוש באותה תקופה, לכן כל דבר אשר נכתב בו נחשב לקדוש גם הוא. דבר זה גרר אל כתובות חסרי כל מעמד רוחני להפוך לבעלי מעמד דתי בגלל שינוי זה. זאת נטען בדברי הרמב"ם על שינוי הכתב. ניתן לראות כי המטבעות היו כתובים בכתב העברי, מה שסימל את שינוייה של מעמד השפה, מאחר שמטבעות הם דבר חולין אשר משמש את העם לשימושם היומיומי, ולא לדברי קדושה-כמו שהיה נהוג לכך לפני.
הכתב העברי הקדום העניק סמכות וחזות חיצונית של מסמך רשמי לחיבורים, במיוחד לספרי התורה. רק בתקופות מאוחרות יותר ניתן למצוא תפיסות שליליות על הכתב העברי, כאשר העיקרית בהם היא המחלוקת הדתית סביב כתב התורה: על שינוי כתב המקור שלה, ועל סיבות לשינוי.
יש המסבירים כי המניע של עזרא בשינוי הכתב בו נכתבת התורה מן הכתב העברי העתיק לכתב אשורי הוא משום שהכתב אשורי היה נהוג בממלכת בבל שם התרכזה עיקר הנוכחות היהודית בתקופתו (אף לאחר שיבת ציון), עזרא חשש כי הבדלי השפה תיצור נתק של העם שבגלות עם התורה והמקורות, וכן נתק בין העם שבארץ ישראל לאלו שבגלות. מגמה זו ניכרת גם בשינוי שמות החודשים העבריים שהיו נהוגים בתקופה מוקדמות יותר (שמות מספריים, כשניסן הוא החודש הראשון, ואדר הוא החודש השנים עשר) לשמות בבליים, שנעשה בתקופה זו.
תקנות עזרא
עזרא נחשב החוליה המקשרת בין תורה שבכתב לתורה שבעל-פה. חז"ל מונים עשר תקנות שנתקנו לעם ישראל על ידי עזרא, והן:
מספר עליותיו לארץ
המחלוקת נעוצה בשאלה האם המאורע המתואר בספר נחמיה פרק ח, שבו עזרא מקריא את התורה לעם ישראל, אירע סמוך לעליית נחמיה ובניית חומת ירושלים, או שתיאור זה הוא חלק מ'ספר היחס' שמתאר את עליית זרובבל וצוטט בפרק ז של ספר נחמיה.
לכל הדעות בשנים שבין עליית זרובבל לעליית עזרא, שהה עזרא בבבל, וחז"ל בארו שסיבת שהותו בבבל הייתה מאחר שרצה להמשיך בלימוד התורה מפי ברוך בן נריה שהיה "אדם גדול וישיש ואפילו בגלקטיקא (=באלונקה) לא יכול להטען". בכך משמש עזרא הסופר חוליה מקשרת במסירת התורה בין הדורות שכן ברוך בן נריה היה תלמידו של ירמיהו הנביא.
משפחתו
עזרא היה בנו של שריה הכהן שהיה בן למשפחת הכהנים בני צדוק, שנהרג על ידי נבוכדנצר בזמן חורבן בית ראשון. אחיו של עזרא היה יהוצדק אביו של יהושע הכהן הגדול בתחילת תקופת שיבת ציון.
לפי התלמוד, רבי אלעזר בן עזריה היה דור עשירי לעזרא, וזו הייתה אחת הסיבות למינויו לנשיאות.
תאריך פטירתו
בסליחה לעשרה בטבת "אזכרה מצוק", שנכתבה בידי רבי יוסף אבן אביתור, ונהוגה בנוסח אשכנז, נאמר שעזרא נפטר בט' בטבת. תאריך זה מופיע גם בהלכות גדולות ובכלבו ובמפרשי ה. לעומת זאת, במספר סליחות ספרדיות ובספרים אחרים, כמו ספר היוחסין של אברהם זכות, כתוב שעזרא הסופר נפטר בי' בטבת.
תפוז אנשים
תפוז אנשים הוא אתר קהילות פורומים ישראלי. במרץ 2017 "קו מנחה מדיה" מכרה את זכויותיה באתר תפוז, אך נכון ליולי 2020 "קו מנחה" היא עדיין זו שממשיכה להפעיל את תשתיות ושרתי האתר. ביוני 2021 חזר האתר לבעלות ביזפורטל.
היסטוריה
בשנת 1996 הוקם אתר האינטרנט תפוז אנשים על ידי חברת אשנב לאינטרנט של האחים שי ועופר גיסין. תחילתו הייתה כאינדקס אתרי אינטרנט בעברית בלבד. לקראת סוף שנת 1998 נמכר חלק מהאתר לחברת זן מדיה בבעלותם של גלעד בימן וניר לוטן בהשקעה של 70 אלף דולר אמריקאי.
בשנת 1999 השלימה חברת זן מדיה את רכישת הבעלות בהשקעה נוספת של 400 אלף דולר ובהמשך נכנסו להשקעה בתפוז קבוצת "מבטח שמיר" ו"קבוצת סמוראי". בעלי קבוצת "תפוז", ניר לוטן וגילי בימן תכננו להנפיק את חברת "תפוז שער האינטרנט הישראלי בע"מ" מפעילת אתר תפוז בבורסה לפי שווי של 200 מיליון שקל, ודחו הצעה של חברת סלקום לרכוש את האתר תמורת 28 מיליון דולר. משרדי החברה מוקמו אז בווילה בסביון וגררו חשיפה רבה בעיתונות כסמל לבועת האינטרנט דאז. ההנפקה לא יצאה לפועל, ולאחר כשנה נקלעו האתר ובעליו לקשיים כספיים.
ביולי 1999 הרחיב אתר תפוז את תחום פעילותו מאינדקס אתרים בודד, לאתר מבוסס תוכן גולשים המכיל פורומים וצ'אט עם מערכת הרשמה והתחברות לאתר. כיום, אינדקס תפוז, שחלקו הגדול לקוח מפורטל "אחלה" (אתר שבעבר התחרה בתפוז), פועל כמנוע החיפוש החדש של תפוז אנשים בשיתוף גוגל (המלווה בקישורים ממומנים).
בתחילת שנת 2000 נקלע האתר לקשיים כלכליים, ומנהליו החליטו להתמקד בתחום הקהילות והפורומים ולהמעיט ביצירת תוכן עצמי כאשר החלו לקדם את הצ'אט של תפוז בקמפיין "דובשנית", ובמקביל לו החלו לפרסם הודעות מהפורומים בעמוד הראשי ולתת להן יחס של תוכן לכל דבר.
במאי 2000 השיק פורטל תפוז מערכת פרסום חדשה המשתמשת בטכנולוגית. באוגוסט 2000 מוזג לתפוז צ'אט ה-iCity. בספטמבר 2000 אתר תפוז בשיתוף רשת סטימצקי, השיקו את אתר ibooks למכירת ספרים דרך האינטרנט. שותפות זו נמשכה עד שנת 2007 בה פתחה רשת סטימצקי אתר עצמאי משלה.
בתחילת שנת 2001 החל איחוד האתרים וואלה!-IOL ואליאב צירף לשורותיו את מנהלות הפורומים של IOL שפוטרו, נטע זילברג (מנהלת תחום הקהילות בתפוז) ונורית גזית (מנהלת הקהילות בגו-נקסט) דאז. תפוז החלו בשדרוג מערכות הפורומים, ואף היו הראשונים לאפשר צפייה בהודעות באותו עמוד מבלי לעבור לעמוד אחר, אופציה שכיום נמצאת בשימוש במרבית הפורומים בישראל.
בינואר 2001 נמכר האתר לאיש העסקים אילן בן דב, מנכ"ל חברת סאניקום, בסכום של 450 אלף דולר במזומן. תוכניתו של בן דב הייתה לשלב את תפוז ביצירת יישומים ותוכן סלולרי לחברה המשותפת של סאני ופלאפון – "gonext".
ביולי 2001 התמזג אתר תפוז עם פורטל האינטרנט "אחלה פורטל לישראל" או בשמו המקוצר "אחלה", שהיה בבעלות חברת סאניקום. כיום פורטל אחלה כבר אינו קיים, אך האינדקס שהיה בו, הועבר לתוך אתר תפוז ועדיין פעיל.
בפברואר 2002, שינתה "תפוז" את שמה ל"תפוז אנשים", כחלק מהליך של מיתוג מחדש וזאת כדי להדגיש את עצם היות הגולשים מרכז האתר, לדברי המנכ"ל דאז. בנוסף עוצב סט אמוג׳י ייחודי לאתר בדמויות תפוז ע״י גל ממליה ואורן פייט שהפך למזוהה עם הפורטל. לקראת סוף שנת 2002 היה תפוז הפורטל הראשון שדיווח על מעבר לרווח תפעולי.
ביולי 2003 הושקה באתר מערכת הבלוגיה, שירות המאפשר לפתוח בלוג אישי באתר תפוז.
בינואר 2004 העלו תפוז את שירות "BlogTV" שאפשר לכל גולש לשדר תוכנית שידור משלו. השירות גרר חשיפה תקשורתית רבה, בעיקר בזכות שידורי הסקס, הכדורגל (בחסות ספורט 5) והחשיפות האישיות של הגולשים ששידרו. במקביל להשקת BlogTV, הושק גם צ'אט המצלמות "Chat TV".
במאי 2004 הושק שירות "תפוז קומונות" בשיתוף עם חברת "פרטנר תקשורת", שמאפשר לגולשים לפתוח קומונה (פורום קהילתי קטן בניהול המשתמש) משלהם.
בסוף 2004 הועלתה בפעם השלישית האפשרות של הנפקת אתר תפוז באמצעות חברת "תפוז אנשים בע"מ" בבורסה, אך בסופו של דבר ההנפקה לא יצאה לפועל. החברה הונפקה בבורסת תל אביב רק במרץ 2006 ומניותיה נשלטו בעבר על ידי קבוצת סאני אלקטרוניקה שבבעלות איש העסקים אילן בן-דב.
ביולי 2006, השיקה תפוז את אתר קטעי הווידאו "FLIX". האתר מאפשר לגולשים להעלות קטעי וידאו ולנהל מאגר סרטונים הניתנים לצפייה, תגובה ודירוג על ידי שאר הגולשים. הקטעים מנוהלים באתר על ידי תגיות המתארות את נושא הסרט.
באוקטובר 2006 התעוררה סערה בקרב חברי הקהילות בתפוז לאור שינוי בתקנון. גל המחאות גרם להנהלת הפורומים לצאת בהבהרה כי גם בעתיד לא ייפגעו זכויות היוצרים של הגולשים בפורומים, וכי התקנון החדש נוגע בעיקר לזכותו של אתר "תפוז אנשים" למכור תוכני בלוג TV ובלוגים.
בפברואר 2007, היו תפוז הראשונים בעולם הבלוגים הישראלי שהציעו תשלום לבלוגרים בעבור כמות צפיות ברשומות והבלוג עצמו. מודל התשלום מתבסס על כמות הצפיות בבלוג. באוקטובר 2007 תפוז השיקו את אתר ההימורים "shapo".
ביולי 2008 השיקו תפוז את מערכת הפורומים החדשים. באוקטובר 2008 השיקו בתפוז את שירות העולמות החדשים (פרופיל משתמש באתר תפוז) עם אפשרויות של עדכונים, הוספת חברים ועוד. לקראת תחילת חודש מאי 2009 תפוז השיקו את דף הבית החדש ודפי משנה.
ביוני 2009 החלו תפוז ו-bizportal בשיתוף פעולה שבמסגרתו הפורומים הכלכליים של תפוז עלו באתר ביזפורטל שלקחה עליו חסות, ותכני חדשות הכלכלה של אתר ביזפורטל עלו באתר תפוז.
בספטמבר 2013 נמכר אתר תפוז אנשים (כולל "flix" ו"דף הבית הראשון שלי") לחברת קו מנחה מדיה בסכום של 4.3 מיליון ש"ח, והחברה הבורסאית שבעבר הפעילה את האתר שינתה את שמה ל"יוזר טרנד".
במרץ 2017 נמכר אתר תפוז אנשים (כולל "flix") לחברת אורנג' הולדינגס בתמורה ל-1.5 מיליון ש"ח
ביוני 2020, הושק האתר במתכונת מחודשת עקב חוסר היכולת לתמוך במערכת הישנה. פלטפורמת flix לא הועברה לאתר החדש.
פורומים וקומונות
באפריל 2013 היו בתפוז כ-1,200 פורומים ממגוון אשכולות וסוגים. מנהלי הפורומים הם גולשים מתנדבים, מעל גיל 16 הנבחרים על ידי תפוז. הפורומים של תפוז נפתחים רק לאחר שהוכחה דרישה ופעילות לנושא מסוים.
מכיוון שלא כל אחד יכול לפתוח ולנהל פורום - תפוז פתחה אופציה לפורום אישי שאפשר לפתוח ללא ההליך המלא המכונה "קומונה". כל גולש בתפוז זכאי לפתוח באמצעות חשבון המשתמש שלו קומונה משלו שהוא יכול לעשות בה כרצונו. המשתמש רשאי לקבוע את הנושא ולנהל את התוכן ואת המתרחש בה.
לקראת סוף שנת 2009, החלו תפוז לשתף פעולה עם אתר Mako (שבבעלות שידורי קשת), ובמסגרתו הופיעו הפורומים של תפוז באתר Mako במיתוג משותף.
תפוז היכרויות
בעבר היו לתפוז אנשים שלושה אתרי היכרויות, אך מאז 2009 אין ברשותה אתרי הכרויות כלשהם. אתר ההיכרויות הראשון שלה היה בשם Duet בשיתוף חברת גלסופט בע"מ. לאתר היה פורום וצ'אט. האתר הזה נסגר ונפתח במקומו אתר אחר בשם Dating. בין החידושים של האתר היו היכרויות טלפוניות בה כל חבר באתר קיבל תא קולי אישי מוגן בסיסמה להשארת הודעות.
ביולי 2006 רכשה חברת תפוז שליש מאתר ההיכרויות "כפיות". בנוסף לכך אתר כפיות סיפק לערוץ 2 זוגות רווקים לצורך תוכנית חדשה בשם "מבחן הזוגיות" ושילם עבור החסות, במקביל לתוכנית נפתח על כך פורום בתפוז. אתר התוכנית היה בחסות חברת בזק. עם השנים תפוז מכרה את חלקה באתר כפיות וכיום אין לה שום חלק בו.
הבלוגיה
הבלוגיה היא מערכת הבלוגים של "תפוז". היא מהגדולות במערכות הבלוגים הישראליות. מערכת הבלוגים של תפוז קמה ביולי 2003, ובראשיתה הייתה פשוטה יחסית. מערכת הבלוגים התפתחה וביולי 2005 הושקה תחת שם חדש: "הבלוגיה". עד יולי 2007 התפרסמו בבלוגיה כמיליון רשומות ורשומים בה עשרות אלפי בלוגים.
ביולי 2005 עברה מערכת הבלוגים שדרוג מאסיבי. המערכת כונתה מעתה הבלוגיה ונבנה עבורה פורטל דינאמי במטרה להתחרות ב"ישראבלוג", קהילת הבלוגים הוותיקה. אחת האפשרויות שהוצעה בתפוז היא העברת הבלוג מישראבלוג לתפוז, אפשרות שגררה תגובה חריפה וחסימת האפשרות מצד נענע, שבבעלותה אתר "ישראבלוג".
בפברואר 2007 הכריזו בעלי האתר תפוז על תקדים בעולם הבלוגים בישראל: תשלום לבלוגרים עבור רשומות (פוסט, תוכן) שהם מפרסמים (8 ש"ח עבור 1,000 צפיות), כלומר על הרווח שהם יוצרים לבעלי האתר דרך הפרסומות שמופיעות בבלוג ובתפוז כולו. את הכסף יוכלו לקבל הבלוגרים כאשר כבר צברו לפחות 80 ש"ח - כלומר כעשרת אלפים צפיות ומעלה. החל מ-1 באפריל 2012, התשלום שונה ל 6 ש"ח עבור 1,000 צפיות. באוגוסט 2015, הופסק מודל התשלום עבור הבלוגרים.
FLiX
פליקס (אנגלית: FLiX) היה אתר שיתוף וידאו של אתר תפוז אנשים אשר הוקם בשנת 2006. האתר החל כמעין גרסה ישראלית ל-YouTube, ואחר כך המשיך והתפתח ונוספו בו פינות, ערוצים, מצעדים ותחרויות נושאות פרסים כספיים. כשלושה חודשים לאחר יום השקתו הכיל האתר למעלה מ-12,000 קטעי וידאו. באוקטובר 2020, האתר נסגר.
BlogTV
BlogTV נוסד בינואר 2004 והופעל על ידי חברת יוזר טרנד. עם הקמתו היה לחלק מאתר "תפוז אנשים", והיה בלוג ששילב צ'אט, מצלמה ומיקרופון. האדם המשדר ניהל חדר תוכן משלו בעזרת המצלמה, בטכנולוגיית אדובי פלאש, תוך כדי דיבור עם הגולשים בחדר. גם אורחים בחדר יכלו להפעיל את מצלמתם, באישור מנהל החדר.
בלוגTV מבוגרים שודר בלילה, בין השעות 22:00–06:00 ושודרו בו תכנים מיניים, חלקם בוטים. הכניסה לבלוגTV מבוגרים הותרה מגיל 18 ומעלה. ב-BlogTV הונהגה מדיניות חובת חשיפת פנים בשידורי הלייב. כמו כן, ניתנו מצלמות רשת חדישות חינם לשדרנים מובילים על מנת שיוכלו לשדר באופן איכותי יותר.
בפברואר 2006, נכנסה BlogTV לשוק הסלולר כאשר פיתחה אפליקציה המאפשרת לבעלי טלפון סלולרי מסוג דור 3 לשדר תוכנית וידאו באתרה. אפליקציה זו זכתה במקום הראשון בקטגוריית מוצר הווידאו הסלולרי הטוב ביותר במסגרת התחרות השנתית של הכנס 3GSM World Congress שהתקיימה בברצלונה. במאי אותה שנה זכתה שוב, הפעם בפרס ה-Trend Leader במסגרת תחרות התוכן הסלולרי Global mobile content awards שהתקיימה בסיאול, קוריאה הדרומית.
במאי 2006 פוצלה פעילות שידורי BlogTV לחברת בת פרטית בעלת אותו שם כשמלוא מניותיה מוחזקות על ידי תפוז. גיל בול מונה למנכ"ל החברה החדשה והיה אחראי על פעילותה בשוק הבינלאומי. במאי 2007 הועלה לרשת אתר BlogTV העולמי בייסודו של גיל אשר התפטר יום לפני עלייתה. בדצמבר 2008 חברת BlogTV פורקה, ופעילות שידורי הווידאו שלה מוזגה לחברת תפוז.
ביולי 2006 הוקם BlogTV קנדה, בשיתוף חברת Alliance Atlantis. בספטמבר 2007 שתי החברות סיימו את ההתקשרות ביניהם.
בינואר 2008 החלה BlogTV בשיתוף פעולה עם חברת ICQ שבמסגרתו אייסיקיו קידמה את אתר בלוגTV ותכניו במוצרי הפרסום ובתוכנת המסרים המיידים שלה שבשוק הרוסי. ואילו בלוג. טיוי קידמה את תוכנת האייסיקיו באתר הבית שלה.
במרץ 2008 מונה גיא אליאב למנכ"ל החברה. בדצמבר 2008 החליט לפרוש ואורן לוי מונה להחליפו. ביולי 2008 שי שילר מונה ליושב ראש דירקטוריון החברה. באמצע שנת 2011 נסגר בלוגTV הישראלי, כאשר משתמשיו בחלקם עברו ל-BlogTV העולמי. בלוגTV מבוגרים המשיך בפעילותו. ביוני 2011 נמכרה BlogTV למייסדה אורן שמכר אותה מכר במרץ 2013 לחברת YouNow האמריקאית תמורת סכום לא ידוע. כשבועיים לאחר המכירה האתר נסגר.